Ανδρέας Κάβεντις, 11ος δούκας του Ντέβονσιρ

Ο Ανδρέας Ροβέρτος Μπάξτον Κάβεντις, 11ος δούκας του Ντέβονσιρ, αγγλ.: Andrew Robert Buxton Cavendish, 11th Duke of Devonshire (2 Ιανουαρίου 1920 - 3 Μαΐου 2004), με τον τίτλο λόρδος Ανδρέας Κάβεντις μέχρι το 1944 και μαρκήσιος του Χάρτινγκτον από το 1944 έως το 1950, ήταν Βρετανός πολιτικός. Διετέλεσε υπουργός στην κυβέρνηση του πρωθυπουργού Χάρολντ Μακμίλαν (θείου του εξ αγχιστείας) και είναι επίσης γνωστός για το άνοιγμα του Τσάτσγουορθ Χάουζ στο κοινό.

 Πρώιμη ζωή 
Ο Κάβεντις ήταν ο 2ος γιος του Εδουάρδου Κάβεντις 10ου δούκα του Ντέβονσιρ, και της Μαρίας Κάβεντις, δούκισσας του Ντέβονσιρ, της πρώην λαίδης Μαρίας Αλίκης Γκάσκοϊν-Σάσιλ, κόρης του Ιακώβου Γκάσκοϊν-Σέσιλ 4ου μαρκησίου του Σόλσμπερυ. Σπούδασε στη Σχολή Λάντγκροουβ, στο Κολέγιο Ήτον και στο Κολέγιο Τρίνιτυ του Κέιμπριτζ. Μεγαλώνοντας, ο μεγαλύτερος αδελφός του, Γουλιέλμος Κάβεντις μαρκήσιος του Χάρτινγκτον, ήταν ο διάδοχος κληρονόμος του δουκάτου.

 Σταδιοδορμία 

 Στρατιωτική θητεία 
Ο Κάβεντις υπηρέτησε στον Βρετανικό Στρατό κατά τη διάρκεια του Β' Παγκοσμίου Πολέμου. Έχοντας παρακολουθήσει μία Μονάδα Εκπαίδευσης Δοκίμων Αξιωματικών, κατατάχθηκε στις Φρουρές του Κόλντστριμ ως ανθυπολοχαγός στις 2 Νοεμβρίου 1940.  Στις 7 Δεκεμβρίου 1944, ενώ κατείχε τον βαθμό του εν ενεργεία λοχαγού, του απονεμήθηκε ο Στρατιωτικός Σταυρός «σε αναγνώριση των γενναίων και διακεκριμένων υπηρεσιών του στην Ιταλία».  Η επίθεση έλαβε χώρα στις 27 Ιουλίου 1944, όταν ο λόχος του αποκλείστηκε για 36 ώρες σε σφοδρές μάχες κοντά στη Στράντα της Ιταλίας. Κατείχε τον βαθμό του ταγματάρχη στο τέλος του πολέμου.

Στη μετέπειτα ζωή του, ανέλαβε μία σειρά από τιμητικές θέσεις στον στρατό. Στις 2 Δεκεμβρίου 1953 διορίστηκε επίτιμος συνταγματάρχης μίας μονάδας του Εδαφικού Στρατού του Βασιλικού Συντάγματος Πυροβολικού.  Στις 2 Οκτωβρίου 1981 διορίστηκε επίτιμος συνταγματάρχης του Σώματος Εκπαίδευσης Αξιωματικών των Πανεπιστημίων του Μάντσεστερ και του Σάλφορντ.  Παραιτήθηκε από αυτόν τον διορισμό στις 2 Ιανουαρίου 1985. 

 Πολιτική σταδιοδρομία 
αριστερά|μικρογραφία|Ο 11ος δούκας του Ντέβονσιρ σε δεξίωση που παρέθεσε ο Γενικός Πράκτορας για τη Βόρεια Νιγηρία στις αρχές της δεκαετίας του 1960.

 Άλλες επιδιώξεις 

 Οικογένεια 
μικρογραφία|Εκκλησία του Αγίου Πέτρου, Έντενσορ: τάφος του Ανδρέα Κάβεντις 11ου δούκα του Ντέβονσιρ, KG, MC, PC, DL (1920–2004).

 Οικογένεια 
Το 1941 ο τότε λόρδος Ανδρέας Κάβεντις νυμφεύτηκε την αξιότιμη Ντέμπορα Φρίμαν-Μίτφορντ (31 Μαρτίου 1920 - 24 Σεπτεμβρίου 2014), νεότερη κόρη του Ντέιβιντ Φρίμαν-Μίτφορντ 2ου βαρόνου Ρέντσντεϊλ, και μίας από τις αδελφές Μίτφορντ, στην Ιερά Μονή του Αγίου Βαρθολομαίου του Μεγάλου, στο Σμίθφιλντ του Λονδίνου.

Τέσσερα από τα επτά παιδιά του ζευγαριού απεβίωσαν λίγο μετά τη γέννησή τους, και οι εξωσυζυγικές σχέσεις του δούκα δημοσιοποιήθηκαν αφότου εμφανίστηκε ως μάρτυρας σε δίκη για διάρρηξη, και αναγκάστηκε να παραδεχτεί, ενόρκως, ότι βρισκόταν σε διακοπές με μία γυναίκα, από μία σειρά νεότερων γυναικών, όταν το έγκλημα συνέβη στο σπίτι του στο Λονδίνο.

Ο δούκας, ωστόσο, ισχυρίστηκε ότι μεγάλο μέρος της επιτυχίας του γάμου του οφειλόταν στην ανοχή και την ευρύτητα πνεύματος της δούκισσας. Η δούκισσα, ως πυργοδέσποινα, ήταν σε μεγάλο βαθμό υπεύθυνη για την επιτυχία του Τσάτσγουορθ ως εμπορικής προσπάθειας.

 Τέκνα 
Ο Ντέβονσιρ και η σύζυγός του απέκτησαν επτά παιδιά, τρία εκ των οποίων απεβίωσαν σε βρεφική ηλικία.  Τρία παιδιά επέζησαν: ήταν ένας γιος, ο Πέρεγκριν Κάβεντις 12ος δούκας του Ντέβονσιρ, και δύο κόρες, η λαίδη Έμμα Κάβεντις και η λαίδη Σοφία Τόπλεϋ.
 Μάρκος (γενν. και απεβ. στις 14 Νοεμβρίου 1941).
 λαίδη Έμμα Κάβεντις (γενν. 26 Μαρτίου 1943)· παντρεύτηκε τον αξιότιμο Τόμπιας Τέναντ, γιο του Κρίστοφερ Τέναντ 2ου βαρόνου Γκλένκονερ, στις 3 Σεπτεμβρίου 1963. Έχουν τρία παιδιά (συμπεριλαμβανομένης της Στέλλας Τέναντ) και δέκα εγγόνια.
 Πέρεγκριν, 12ος δούκας του Ντέβονσιρ (γενν. 27 Απριλίου 1944)· νυμφεύτηκε την Αμάντα Χέιγουντ-Λόνσντεϊλ στις 28 Ιουνίου 1967. Έχουν τέσσερα παιδιά και οκτώ εγγόνια.
 λόρδος Βίκτωρ (γενν. και απεβ. 22 Μαΐου 1947).
 λαίδη Μαρία Αλίκη (γενν. και απεβ. 5 Απριλίου 1953).
 λαίδη Σοφία (γενν. 18 Μαρτίου 1957). Παντρεύτηκε τον Άντονυ Μέρφυ στις 20 Οκτωβρίου 1979 και χώρισαν το 1987. Νυμφεύτηκε τον Άλαστερ Μόρισον 3ο βαρόνο του Μάργκαντεϊλ στις 19 Ιουλίου 1988, και αργότερα χώρισαν. Έχουν δύο παιδιά: τον εντιμότατο Ντέκλιν Μόρισον (γενν. 1993) και την εντιμότατη Νάνσυ Μόρισον (γενν. 1995). Νυμφεύτηκε τον Γουλιέλμο Τόπλεϋ στις 25 Νοεμβρίου 1999.

Τον Δεκέμβριο του 1946 η δούκισσα είχε αποβολή. Αν το παιδί είχε γεννηθεί, θα ήταν δίδυμο του Βίκτωρ Κάβεντις, ο οποίος γεννήθηκε το 1947.

 Κληρονομιά 

 Τιμητικές διακρίσεις 
Το 1996 έγινε Ιππότης Σύντροφος της Περικνημίδας . Αργότερα την ίδια χρονιά, εξελέγη στην Αμερικανική Φιλοσοφική Εταιρεία . 

Στις 10 Δεκεμβρίου 1955, η πορτογαλική κυβέρνηση του παρασημοφόρησε τον Μεγαλόσταυρο του Τάγματος του Χριστού . 

 Αλλος 
Κάποτε είπε σε έναν δημοσιογράφο:«Έχουν συμβεί υπέροχα πράγματα στη ζωή μου — ήρθε η ώρα να έχει και ο γιος μου τη σειρά του. Όταν ήμουν μικρός, μου άρεσαν τα καζίνο, οι γρήγορες γυναίκες και ο Θεός ξέρει τι. Τώρα η ιδέα μου για τον Παράδεισο, εκτός από το να είμαι στο Τσάτσγουορθ, είναι να κάθομαι στην αίθουσα του Μπρουκς και να πίνω τσάι.»

 Βιβλιογραφία 
 ( γράφοντας ως Ο Δούκας του Ντέβονσαϊρ): A Romance of the Turf: Park Top (έκδοση 2000) 
 ( γράφοντας ως Andrew Devonshire): Ατυχήματα της Τύχης [Αυτοβιογραφία] (2004) 

 Σημειώσεις 

 Αναφορές 

 Εξωτερικοί σύνδεσμοι 
 Γενιές που αγγίζουν – σε μια τυχαία συνάντηση με τον αείμνηστο 11ο Δούκα του Ντέβονσαϊρ και με την Κάθλιν Άγκνες Κένεντι και τον Τζον Φ. Κένεντι δίπλα στο Κάστρο Λίσμορ, στην κομητεία Γουότερφορντ της Ιρλανδίας, στα μέσα Μαΐου 2004.


Κατηγορία:Τάγμα της Περικνημίδας
Κατηγορία:Οικογένεια Κάβεντις